《水调歌头 拜题先舅姑团圞行乐图》
清代·浦安

荆部是吾分，幸得嫔清门。所悲姑舅弃养，缘薄奉晨昏。

拜展团圞遗像，恍睹倚花坐石，当日敬如宾。面目似含笑，应喜妇称新。

膝前儿，双玉立，好丰神。执经伯氏游楚，小者我良人。

了髻手攀丹桂，想见爱怜同意，欲看步青云。愿早策高足，快慰画中亲。

作者简介：字静来，金匮人，吴县廪生张玉榖室。有《停梭词》。